Мехоношин Кузьма Тимофеевич

Мехоношин Кузьма Трофимович (1903-19??) – Коми кытш советтэзын функционер, окрисполкомын юралісь.

Олантуй

Чужис 1903' октяб 18' лунö öння Кудымкар районісь Вылісь Юсьва грездын. 1914' во помаліс нёлькласса училищё да муніс велöтчыны Кудымкарас, реальнöй училищёö. Öткоста уджаліс сапöгвочисьлö отсалісьöн. 1919' тулыснас велöтчöмсö помаліс да лоис велöтісьöн Кудымкарын, а 1922' годö велöтіс 1' тшупöта школаын Вылісь Юсьваын. Секретараліс комсомол позын. 1923' восянь уджаліс Перемын öтік заводас да Кыдзöлын шахтаас. Висянöсь вöлі да, армияын абу кысъялöма. 

1924' августын, Камакатыт кытшись СПШ помалöм бöрын сійö пуктöмась Юсьваись ШНК-öн веськöтлісьö, кытöн сія уджалöм 1927' сентябöдз. Сы коста мортыс курссэзын лэбтіс квалификациясö ШКМ-ын велöтісьöдз. 1928' ноябсянь 1929' сентябöдз веськöтлöма профшколаын Куваын. 1930' сентябсянь 1931' годöдз вöлі Кудымкарись СХГ-öн веськöтлісь. 1931' юль 19' лунсянь редакторалö «Ленин туй вылöт» газетаын. 

1933' декаб 8' лунö К.Т.Мехоношинöс бöрйöмась Коми окрисполкомö юралісьöн. Этія чинын сія пукаліс 1934' декаб 30' лунöдз.

Парткарьера
1921'-1927' воэзö К. Т. Мехоношинöс бöрйывлöмась Юсьва районісь, Кудымкар районісь да Коми кытшись комсомол комитеттэзö. 1925' воын сія пырис ВКП(б)-ö. 1926'-1934' годдэзö мортыс вöлі ВКП(б) Юсьва райкомын, а 1930'-1934' воэзö ВКП(б)-лöн Коми окружком бюроын.

Öшмöссэз

Коньшин А.Е.. История коми-пермяцкого народа. Книга первая. 1917-1940 гг. Кудымкар, 2004. ISBN 5-900894-22-3

Категория: Коми история
Категория: Коми отир